b"\n_START_ARTICLE_\nMathias Greve R\xc3\xa6der\n_START_SECTION_\nFamilie\n_START_PARAGRAPH_\nHan var s\xc3\xb8nn av  Anton Henrik R\xc3\xa6der (1855\xe2\x80\x931941) og \xc3\x85got Greve (1861\xe2\x80\x931919). Faren var rektor p\xc3\xa5 Oslo katedralskole og av R\xc3\xa6der (slekt), mens moren var av Greve (slekt).  Mathias giftet seg i 1921 med Unni Brun Gjerlow (1898\xe2\x80\x931990) av slekten Gjerl\xc3\xb8w.\n_START_SECTION_\nUtdanning og virke\n_START_PARAGRAPH_\nEfter examen artium ved  Aars og Voss' skole i 1910 ble det litt etterutdanning der han fors\xc3\xb8kte seg innen jusfaget, f\xc3\xb8r han studerte kjemi ved det nystartede NTH i Trondheim, ferdig i 1917 med karakter M (1.6)._NEWLINE_Han forblev i Trondheim der han fikk jobb hos Norsk Alkali A/S i Ilsvika 1917\xe2\x80\x9318 som fors\xc3\xb8ksingeni\xc3\xb8r. Han jobbet 1918\xe2\x80\x9320 hos Norsk Hydro p\xc3\xa5 Sk\xc3\xb8yen i Oslo og p\xc3\xa5 Notodden, fortsatt i fors\xc3\xb8ksfaget._NEWLINE_Fra 1920 var han dosent i uorganisk kjemi ved samme NTH.  Fra 1926 m\xc3\xa5tte han bestyre de oppgaver som professor Erling Schreiner (1884\xe2\x80\x931929) innehadde._NEWLINE_Han  oppn\xc3\xa5dde en dr.techn. i 1930 p\xc3\xa5 avhandlingen \xc2\xabMolekylar tilstand og gjensidige reaksjoner hos halogenforbindelser innen det periodiske systems 4de og 5te gruppe\xc2\xbb. _NEWLINE_Samme \xc3\xa5ret (1930) overtok han som professor i uorganisk kjemi ved NTH efter avd\xc3\xb8de Schreiner._NEWLINE_I 1948 ble han innvalgt i Det Norske Videnskaps-Akademi._NEWLINE_Han var viserektor for NTH 1951\xe2\x80\x9352."